पाएं अपने शहर की ताज़ा ख़बरें और फ्री ई-पेपरडाउनलोड करें
जमशेदपुर। कदमा के रामजनम नगर में शनिवार की रात छह वर्षीय बच्ची के साथ बदमाशों ने दुष्कर्म किया। बच्ची दुकान से सेव लेने जा रही थी। इसी दौरान रास्ते में पुटू सरदार नामक युवक उसे जबरन पुल की ओर ले गया और दुष्कर्म किया। पीडि़ता कदमा भाटिया बस्ती स्थित बाल विद्या मंदिर स्कूल की पहली कक्षा की छात्रा है।
पीडि़ता ने मामले की जानकारी घरवालों को दी। घरवालों ने इस संबंध में कदमा थाना में शिकायत की। कदमा थाना की पुलिस ने आरोपी को गिरफ्तार कर लिया। रविवार को पुलिस ने पीडि़ता को इलाज के लिए एमजीएम अस्पताल में भर्ती कराया। पुलिस के अनुसार, मामले की जांच की जा रही है।
परसुडीह में 10 वर्षीय बच्ची के साथ किया दुराचार
परसुडीह के हलुदबनी निवासी 10 वर्षीय बच्ची के साथ खखड़ीपाड़ा में दुष्कर्म की घटना घटी है। इस संबंध में पीडि़ता ने खखड़ीपाड़ा निवासी निताई गोप और उसकी पत्नी प्रीति गोप के खिलाफ अपहरण कर दुष्कर्म करने की प्राथमिकी दर्ज कराई है। पीडि़ता श्यामा प्रसाद स्कूल की छात्रा है।
पीडि़ता के मुताबिक निताई अक्सर बस्ती में आता था। उसने नया मोबाइल देने का प्रलोभन देकर एक जून को खखड़ीपाड़ा स्थित अपने घर ले गया। वहां निताई ने दुष्कर्म किया। दो दिनों तक उसे कमरे में बंद रखा। उसने घटना के संबंध में किसी को बताने पर मोबाइल से अश्लील तस्वीर खींचने और हत्या करने की धमकी दी। दो दिनों तक खखड़ीपाड़ा में रखने के बाद वह पोटका ले गया। वहां एक घर में बंद कर दिया। शुक्रवार को घर से निकल कर उसने एक युवती की मोबाइल से घरवालों को फोन कर घटना की जानकारी दी। इसके बाद घरवाले वहां पहुंचे और उसे लेकर आए। इधर, भाजपा के परसुडीह मंडल अध्यक्ष पंकज सिन्हा, महामंत्री दीपू शर्मा, त्रिदेव चटराज, महिला नेत्री रिंकू चक्रवर्ती आदि दुष्कर्मी की गिरफ्तारी की मांग को लेकर परसुडीह थाना पहुंचे। पुलिस के अनुसार, आरोपी की गिरफ्तारी के लिए छापामारी की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn